open-index/open-wikipedia-markdown huggingface dataset:
นกจาบฝนฮาซู

**นกจาบฝนฮาซู** (, *Alauda razae*) หรือในชื่อ **Cape Verde Islands lark**, **Raso Island lark**, **Raso short-toed lark** และ **Razo skylark** เป็นนกเกาะคอนขนาดเล็ก พบเฉพาะในเกาะอิเลวฮาซูในประเทศกาบูเวร์ดี เป็นสมาชิกในสกุล Alaudidae ที่ใกล้สูญพันธุ์ อยู่ในสภาพภูมิอากาศที่แห้งแล้งมาก และถือว่าเป็นหนึ่งในนกที่รู้จักกันน้อยที่สุดในภูมิภาค Palaearctic ตะวันตก เนื่องจากความห่างไกลและการขาดการศึกษาของนักปักษีวิทยาอย่างมากในหมู่เกาะทั้งหมด

## อ้างอิง

## แหล่งข้อมูลอื่น
*Species factsheet - BirdLife International

หมวดหมู่:นกจาบฝน
เจ้าหญิงมารี อเล็กซานดราแห่งบาเดิน

เจ้าหญิงมารี อเล็กซานดราแห่งบาเดิน () ประสูติเมื่อวันที่ 1 สิงหาคม ค.ศ. 1902 เป็นพระธิดาพระองค์ใหญ่ใน เจ้าชายมัคซีมีลีอานแห่งบาเดิน และ เจ้าหญิงมารี ลูอีสแห่งฮันโนเฟอร์ เป็นพระภคินีในเบิร์ดฮูดมาร์เกรฟแห่งบาเดิน เป็นพระปิตุจฉา (ป้าฝ่ายพ่อ)ในมัคซีมีลีอาน มาร์เกรฟแห่งบาเดิน ด้านชีวิตส่วนพระองค์ทรงเสกสมรสกับ เจ้าชายโวล์ฟกังแห่งเฮสส์ ผู้อ้างสิทธิราชบัลลังก์ฟินด์แลนด์ ตำแหน่งมกุฎราชกุมาร เมื่อวันที่ 17 กันยายน ค.ศ. 1924 ทำให้พระองค์กลายเป็น มกุฎราชกุมารีแห่งฟินแลนด์ด้วย ไม่มีพระราชบุตร

## สิ้นพระชนม์
เจ้าหญิงมารี อเล็กซานดราแห่งบาเดิน สิ้นพระชนม์ เมื่อวันที่ 29 มกราคม ค.ศ. 1944 สิริพระชันษาเพียง 41 ปี ด้านสาเหตุถูกระเบิดจากกองทัพอากาศทหารบกสหรัฐ ในช่วงสงครามโลกครั้งที่สอง ซึ่งมีหญิงสาวอีกหลายคนที่เสียชีวิตพร้อมพระองค์ในห้องใต้ดินในอาคารแห่งหนึ่ง ซึ่งหลังจากการค้นหาซากนั้น พระศพของพระองค์นั้นเสียหายมากจนแทบจำมิได้

## อ้างอิง

หมวดหมู่:มกุฎราชกุมารี
หมวดหมู่:เจ้าหญิงแห่งบาเดิน}
Alauda

**Alauda** หรือ **สกายลาร์ค** () เป็นจำพวกของนกจาบฝนที่พบได้ทั่วไปในทวีปยุโรป เอเชีย และภูเขาในแอฟริกา และสปีชีส์หนึ่ง นกจาบฝนฮาซู สามารถพบได้ที่เกาะอิเลวฮาซูในกาบูเวร์ดีเท่านั้น และอย่างน้อยสองสปีชีส์รู้มาจากซากดึกดำบรรพ์ ชื่อปัจจุบันมาจากภาษาละติน *alauda* ซึ่งแปลว่ายนกจาบฝน พลินีผู้อาวุโส คิดว่าคำนี้มีรากศัพท์มาจากภาษาเคลติก
## สปีชีส์
### สปีชีส์ที่ยังมีอยู่
ประกอบด้วยสี่สปีชีส์:
* White-winged lark (*Alauda leucoptera*)
* นกจาบฝนฮาซู (*Alauda razae*)
* Oriental skylark (*Alauda gulgula*)
* Eurasian skylark (*Alauda arvensis*)
### สปีชีส์ที่สูญพันธุ์แล้ว
* †*Alauda xerarvensis* (late Pliocene of Varshets, Bulgaria)
* †*Alauda tivadari* (late Miocene of Polgardi, Hungary)
## อ้างอิง

หมวดหมู่:นกจาบฝน
คิม คีลเซน

**คิม คีลเซน** () เกิดเมื่อวันที่ 30 กันยายน 2509 ณ กรีนแลนด์ เป็นนายกรัฐมนตรีคนปัจจุบันของกรีนแลนด์ ถัดจาก อากีลาร์ ฮัมมุด ซึ่งเดิมนั้นเขาเป็นครอบครัวชาวประมง ก่อนที่จะย้ายเข้ามาใน นุก เมืองหลวงของประเทศ ก่อนะทำงานเป็นเจ้าหน้าที่ตำรวจ จนกระทั่งปี 2548 คีลเซนตัดสินใจเข้ามาเล่นการเมือง ซึ่งเขาได้รับเลือกให้เป็นรัฐมนตรีกระทรวงสังคมและสิ่งแวดล้อมจากรัฐสภากรีนแลนด์โดยมิผ่านพระราชอำนาจในสมเด็จพระราชินีนาถมาร์เกรเธอที่ 2 แห่งเดนมาร์ก พระประมุข ต่อมาเมื่อปี 2557  อากีลาร์ ฮัมมุด นายกรัฐมนตรีหญิงคนแรกของกรีนแลนด์นั้นได้ลาออกจากตำแหน่ง เขาได้ทำหน้าที่เป็นผู้รักษาการแทนนายกรัฐมนตรี ต่อมาเขาได้กลายเป็นหัวหน้าพรรคคึกเบนนี และชนะคะแนนโหวต 44 จาก 65 ทำให้เขากลายเป็นนายกรัฐมนตรีกรีนแลนด์ ด้านชีวิตส่วนตัว เขาสมรสกับ จูเดียเธอ คีลเซน มีบุตร 2 คน

## อ้างอิง

* 

หมวดหมู่:นายกรัฐมนตรีกรีนแลนด์
การช่วยชีวิตขั้นสูง

**การช่วยชีวิตขั้นสูง** (, ย่อ: ALS) เป็นกลุ่มโพรโทคอลและทักษะช่วยชีวิตที่ต่อยอดจากการช่วยชีวิตขั้นพื้นฐานเพื่อส่งเสริมระบบไหลเวียนมากขึ้นและให้ทางเดินอากาศหายใจที่เปิดโล่งและการหายใจที่เพียงพอ

## องค์ประกอบ
องค์ประกอบของ ALS ได้แก่
* การใส่ท่อหลอดลม (Tracheal intubation)
* การนำสลบแบบลำดับเร็ว (Rapid sequence induction)
* การเฝ้าสังเกตหัวใจ
* การกระตุกหัวใจ
* การคุมจังหวะหัวใจผ่านผิวหนัง (Transcutaneous pacing)
* การใส่หลอดคาในหลอดเลือดดำ (Intravenous cannulation)
* การเปิดในกระดูกและการให้สารน้ำในกระดูก (Intraosseous (IO) access and intraosseous infusion)
* การเปิดไครคอยด์ไทรอยด์ด้วยการผ่าตัด (Surgical cricothyrotomy)
* การเปิดไครคอยด์ไทรอยด์ด้วยเข็ม (Needle cricothyrotomy)
* การระบายภาวะโพรงเยื่อหุ้มปอดมีอากาศชนิดตึงด้วยเข็ม
* การให้ยาขั้นสูงผ่านช่องทางฉีดและทางเดินอาหาร (IV, IO, PO, PR, ET, SL, เฉพาะที่, และผ่านผิวหนัง) 
* การช่วยชีวิตหัวใจขั้นสูง (Advanced Cardiac Life Support (ACLS))
* การช่วยชีวิตหัวใจขั้นสูงในเด็ก หรือการศึกษาโรคเด็กสำหรับผู้ให้บริการก่อนถึงโรงพยาบาล
* การช่วยชีวิตอุบัติเหตุก่อนถึงโรงพยาบาล (Pre-Hospital Trauma Life Support (PHTLS)) การช่วยชีวิตอุบัติเหตุขั้นพื้นฐาน (Basic Trauma Life Support (BTLS)) หรือการช่วยชีวิตอุบัติเหตุระหว่างประเทศ (International Trauma Life Support (ITLS))

หมวดหมู่:เวชศาสตร์ฉุกเฉิน
พายุเฮอริเคนไดแอน

**พายุเฮอริเคนไดแอน** () เป็นพายุเฮอริเคนในมหาสมุทรแอตแลนติกที่ค่าเสียหายมากที่สุดในเวลานั้น หนึ่งในสามของพายุเฮอริเคนที่โดนนอร์ทแคโรไลนาในช่วงฤดูพายุเฮอริเคนแอตแลนติก พ.ศ. 2498 เกิดขึ้นเมื่อวันที่ 7 สิงหาคมจากคลื่นเขตร้อนระหว่างเลสเซอร์แอนทิลลีสและกาบูเวร์ดี ไดแอนเริ่มย้ายไปทางตะวันตก-ตะวันตกเฉียงเหนือโดยมีการเปลี่ยนแปลงเล็กน้อยในความรุนแรง แต่เริ่มรุนแรงขึ้นอย่างรวดเร็วหลังจากหันไปทางเหนือ-ตะวันออกเฉียงเหนือ เมื่อวันที่ 12 สิงหาคม พายุเฮอริเคนถึงความเร็วลมสูงสุดที่ 105 ไมล์ต่อชั่วโมง (165 กม./ชม.) ทำให้เป็นพายุเฮอริเคนระดับ 2 และค่อยๆอ่อนแรงลงหลังจากเลี้ยวกลับไปทางทิศตะวันตก ไดแอนทำให้เกิดดินถล่มใกล้วิลมิงตันในรัฐนอร์ทแคโรไลนาในขณะเป็นพายุโซนร้อนที่รุนแรงในวันที่ 17 สิงหาคม ห้าวันหลังจากที่พายุเฮอริเคนคอนนี่เข้ามาใกล้บริเวณเดียวกัน ไดแอนลดความรุนแรงลงหลังจากที่ย้ายไปอยู่ในแผ่นดินที่จุดที่สำนักงานพยากรณ์อากาศแห่งสหรัฐระบุว่าจะมีภัยคุกคามต่อการทำลายล้างลดลง พายุหมุนไปทางทิศเหนือ-ตะวันออกเฉียงเหนือ และน้ำอุ่นจากมหาสมุทรแอตแลนติกช่วยให้เกิดฝนตกชุกในภาคตะวันออกเฉียงเหนือของสหรัฐอเมริกา เมื่อวันที่ 19 สิงหาคม ไดแอนก็เข้าไปในมหาสมุทรแอตแลนติกทางตะวันออกเฉียงใต้ของมหานครนิวยอร์ก แล้วกลายเป็นพายุหมุนนอกเขตร้อนในสองวันต่อมา และหายไปในวันที่ 23 สิงหาคม

[thumb|left|แผนที่ทางเดินของพายุเฮอร์ริเคนไดแอนและสีตาม[มาตราเฮอร์ริเคนแซฟเฟอร์–ซิมป์สัน]]
หมวดหมู่:พายุหมุนเขตร้อนระดับ 2
หมวดหมู่:พายุหมุนเขตร้อน
หมวดหมู่:พายุเฮอริเคน
หมวดหมู่:ภัยธรรมชาติในปี พ.ศ. 2498
จังหวัดอาร์ดาฮัน

**อาร์ดาฮัน** (; ; ; ) เป็นจังหวัดทางภาคตะวันออกเฉียงเหนือของประเทศตุรกีซึ่งตั้งอยู่ตอนปลายสุดของประเทศ โดยมีพรมแดนติดกับประเทศจอร์เจียและประเทศอาร์มีเนีย

## อ้างอิง

อาร์ดาฮัน
จังหวัดอาร์ตวิน

**อาร์ตวิน** (; ลัซและ; ) เป็นจังหวัดที่อยู่บริเวณแนวชายฝั่งทะเลดำ ทางภาคตะวันออกเฉียงเหนือของประเทศตุรกี และมีพรมแดนติดกับประเทศจอร์เจีย

## อ้างอิง

อาร์ตวิน
กลุ่มภาษาชาด

**กลุ่มภาษาชาด** () เป็นแขนงย่อยของตระกูลภาษาแอโฟรเอชีแอติก พูดกันในหลายที่ในซาเฮล ประกอบด้วยภาษาต่าง ๆ 150 ภาษาที่พูดกันตอนภาคเหนือของไนจีเรีย, ตอนใต้ของไนเจอร์, ตอนใต้ของชาด, สาธารณรัฐแอฟริกากลาง, และตอนเหนือของแคเมอรูน ภาษากลุ่มชาดที่พูดกันมากที่สุดคือภาษาเฮาเซอ ซึ่งเป็นภาษากลางของส่วนมากของประเทศทางตะวันออกของแอฟริกาตะวันตก

## การแบ่งแขนง
แบ่งเป็นสี่แขนงย่อยคือ:
* กลุ่มภาษาชาดตะวันตก
* กลุ่มภาษาบิอู-มันดาลา (ชาดกลาง)
* กลุ่มภาษาชาดตะวันออก
* กลุ่มภาษามาซา

## อ้างอิง

## ลิงค์อื่น ๆ
* Chadic Newsletter Online

หมวดหมู่:ตระกูลภาษาแอโฟรเอชีแอติก
หมวดหมู่:กลุ่มภาษาชาด
จังหวัดอัยดึน

**อัยดึน** () เป็นจังหวัดทางภาคตะวันตกเฉียงใต้ของประเทศตุรกี ตั้งอยู่ในภูมิภาคอีเจียน

## อัางอิง

อัยดึน
เขตอีเจียน

**เขตอีเจียน** () เป็นหนึ่งในเขตภูมิศาสตร์ทั้งเจ็ดของตุรกี ซึ่งอยู่บริเวณภาคตะวันตกของประเทศ โดยด้านทิศตะวันตกติดกับทะเลอีเจียน ทิศเหนือติดกับเขตมาร์มารา ทิศตะวันออกติดกับเขตอานาโตเลียกลาง และทิศใต้ติดกับเขตเมดิเตอร์เรเนียน โดยเขตอีเจียนเป็นเขตภูมิศาสตร์ที่มีแนวชายฝั่งยาวที่สุดในเขตชายฝั่งทั้งสี่เขต
กลุ่มภาษามาซา

**กลุ่มภาษามาซา** () เป็นกลุ่มภาษาที่ประกอบด้วย 8 ภาษาและภาษาถิ่น (ตามการประมาณการ Ethnologue) ที่พูดในแอฟริกา เป็นส่วนหนึ่งของกลุ่มภาษาชาด

ภาษากลุ่มนี้มีผู้คนกว่า 650,000 คนในชาดและแคเมอรูน ทั้งสองภาษาหลักคือภาษามัสซา (Massa) และภาษามูเซย์ (Musey)

## แขนง
แขนงของกลุ่มภาษามาซาเท่าที่มีรายชื่อใน Blench (2006) คือ:
*เหนือ
**ภาษามัสซา (Massa, Masana)
**? ภาษาซูมายา (Zumaya, †)
**มูเซย์-อาซูเมนา (Musey–Azumeina)
***ภาษามูเซย์ (Musey, Banana)
***ภาษาอาซูเมนา (Azumeina, Marba)
*ใต้
**ภาษาเมสเม (Mesmé)
**Peve–Kaɗo
***ภาษา Pévé
***ภาษา Ngeté-Herdé

## อ้างอิง

## ลิงค์เพิ่มเติม
* Masa Chadic resources ที่ africanlanguages.org

หมวดหมู่:กลุ่มภาษาชาดิก
ภาษาซูมายา

**ภาษาซูมายา** () เป็นภาษาสูญแล้วในกลุ่มภาษาชาด คาดว่าอยู่ในกลุ่มย่อยมาซา เคยมีการพูดในแคเมอรูน มีคำอยู่บางคำที่ถูกบันทึกจากผู้พูดคนสุดท้าย

ปัจจุบันไม่มีผู้พูดที่รู้จัก คาดว่าผู้พูดภาษานี้ถูกแทนที่ด้วยภาษาฟูลา

## อ้างอิง

หมวดหมู่:กลุ่มภาษาชาด
หมวดหมู่:กลุ่มภาษามาซา
บาลด์วินที่ 6 เคานต์แห่งฟลานเดอส์

thumb|บาลด์วินที่ 6 เคานต์แห่งฟลานเดอส์กับริชิลด์ เคานเตสแห่งเอโนลต์
**บาลด์วินที่ 6 เคานต์แห่งฟลานเดอส์** (, ) ้เป็นขุนนางชาวแฟรงก์ ปกครองเป็นเคานต์แห่งเอโนลต์ (ด้วยสิทธิ์ของภรรยา) ตั้งแต่ปี ค.ศ. 1051 ถึง ค.ศ. 1070 (ในชื่อ บาลด์วินที่ 1) และสืบทอดตำแหน่งต่อจากบิดาเป็นเคานต์แห่งฟลานเดอส์ตั้งแต่ปี ค.ศ. 1067 ถึง 1070

## ประวัติ

บาลด์วินเป็นบุตรชายคนโตของบาลด์วินที่ 5 เคานต์แห่งฟลานเดอส์กับอาเดลาแห่งฝรั่งเศส พระธิดาของพระเจ้ารอแบต์ที่ 2 แห่งฝรั่งเศส กับกงสต็องส์แห่งอาร์ลส์ ทั้งยังเป็นพี่ชายของมาทิลดาแห่งฟลานเดอส์ พระราชินีคู่สมรสแห่งอังกฤษและพระมเหสีของพระเจ้าวิลเลียมผู้พิชิต กษัตริย์แห่งอังกฤษ

### เคานต์แห่งเอโนลต์
บิดาของเขาจับเขาแต่งงานแบบคลุมถุงชนกับริชิลด์ เคานเตสแห่งเอโนลต์ โดยใช้กองกำลังติดอาวุธข่มขู่ริชิลด์ที่เป็นภรรยาม่ายของแฮร์มันแห่งมงส์และทายาทหญิงแห่งเอโนลต์ เนื่องด้วยเอโนลต์เป็นส่วนหนึ่งของจักรวรรดิโรมันอันศักดิ์สิทธิ์ การแต่งงานโดยไม่ปรึกษาครั้งนี้จึงสร้างความขุ่นเคืองแก่จักรพรรดิเฮนรีที่ 3 พระองค์เดินทางมาทำสงครามกับสองพ่อลูกบาลด์วินแต่ไม่สำเร็จ ระหว่างปี ค.ศ. 1050 ถึง 1054 ล็อมแบต์ที่ 2 เคานต์แห่งล็องยืนหยัดต่อสู้กับจักรพรรดิเฮนรีที่ 3 เคียงข้างบาลด์วิน เขาเป็นหนึ่งในข้าราชบริพารแถวหน้าของบาลด์วิน ล็อมแบต์ถูกสังหารที่สมรภูมิลีลล์ในปี ค.ศ. 1054 การต่อสู้ครั้งอื่นๆ กับจักรพรรดิเฮนรีที่ 3 มีกลุ่มลอร์ดแห่งอาโลสต์มาร่วมต่อสู้ให้กับเคานต์แห่งฟลานเดอส์ทั้งสอง

ริชิลด์คิดว่าบุตรชายจากการแต่งงานครั้งแรกของตน โรเฌร์ ไม่เหมาะสมที่จะเคานต์แห่งเอโนลต์คนต่อไป บาลด์วินกับริชิลด์จึงจับเขาไปเป็นบิชอปแห่งชาล็องส์ เปิดทางให้บุตรชายจากการแต่งงานครั้งที่สอง บาลด์วิน ขึ้นเป็นเคานต์แห่งเอโนลต์แทน บุตรสาวของเธอที่เกิดจากการแต่งงานครั้งแรกกลายเป็นแม่ชี บาลด์วินได้เคานตีเอโนลต์ส่วนที่เหลือเป็นที่ดินศักดินาส่วนหนึ่งและซื้ออีกส่วนหนึ่งมาเป็นที่ดินส่วนตัว การซื้อมาเป็นที่ดินส่วนตัวเป็นการเป็นเจ้าของที่ดินโดยสมบูรณ์ เจ้าของไม่ต้องรับใช้เจ้านายในลำดับที่สูงกว่าของที่แดนนั้นๆ พวกเขามีสิทธิ์ที่จะขายต่อที่ดินเมื่อไหร่ก็ได้

### การเสียชีวิต
บาลด์วินเสียชีวิตเมื่อวันที่ 17 กรกฎาคม ค.ศ. 1070 การเสียชีวิตเร็วของเขาทำให้ฟลานเดอส์และเอโนลต์ตกไปอยู่ในมือของบุตรชายวัยเยาว์ อาร์นูล์ฟที่ 3 โดยมีริชิลด์เป็นผู้สำเร็จราชการแผ่นดิน อาร์นูล์ฟที่ 3 ถูกฆ่าในปีต่อมาที่สมรภูมิคาสเซล ริชิลด์จึงช่วยให้บุตรชายคนรองลงมาของบาลด์วินได้เป็นบาลด์วินที่ 2 แห่งเอโนลต์ แต่ไม่นานตำแหน่งเคานต์ก็ถูกแย่งชิงไปโดยน้องชายของบาลด์วิน รอแบต์ชาวฟรีเซียน ที่กลายเป็นเคานต์รอแบต์ที่ 1 แห่งฟลานเดอส์

บาลด์วินสร้างอารามฮาสนงขึ้นมาใหม่และยกทรัพย์สินส่วนตัวเป็นของขวัญแก่อารามเป็นการสนับสนุน เขาส่งพระไปอยู่ที่นั่นและใช้มันเป็นที่ฝังศพของตนเอง

## ครอบครัว

บาลด์วินกับริชิลด์มีบุตรด้วยกัน คือ

* อาร์นูล์ฟที่ 3 เคานต์แห่งฟลานเดอส์
* บาลด์วินที่ 2 เคานต์แห่งเอโนลต์

## อ้างอิง
รูปปั้นแห่งเอกภาพ

**รูปปั้นแห่งเอกภาพ** (; ) เป็นรูปปั้นขนาดใหญ่ของวัลลภ ภาอี ปเฏล (ค.ศ. 1875–1950) รัฐบุรุษและนักเรียกร้องเอกราชอินเดีย และเป็นรูปปั้นที่สูงที่สุดในโลก โดยมีความสูง 182 เมตร (597 ฟุต) หรือสองเท่าของอนุสาวรีย์เทพีเสรีภาพ ตั้งอยู่ในรัฐคุชราต ประเทศอินเดีย บนเกาะกลางแม่น้ำเกาะหนึ่ง หันหน้าสู่เขื่อนสรทารสโรวรซึ่งกั้นแม่น้ำนรรมทาในนิคมเกวฑิยา ห่างจากนครวโฑทราไปทางทิศตะวันออกเฉียงใต้ 100 กิโลเมตร (62 ไมล์)

โครงการรูปปั้นนี้ได้รับการประกาศเป็นครั้งแรกใน ค.ศ. 2010 ส่วนการก่อสร้างเริ่มขึ้นในเดือนตุลาคม ค.ศ. 2014 โดยบริษัทลาร์เซนแอนด์ทูโบรซึ่งทำสัญญาก่อสร้างมูลค่าราว 29,890 ล้านรูปี (420 ล้านดอลลาร์สหรัฐ) รูปปั้นได้รับการออกแบบโดยราม วันชี สุตาร ประติมากรชาวอินเดีย และทำพิธีเปิดโดยนเรนทระ โมที นายกรัฐมนตรีอินเดีย เมื่อวันที่ 31 ตุลาคม ค.ศ. 2018 ซึ่งเป็นวันครบรอบวันเกิด 143 ปีของปเฏล

## อ้างอิง

## ข้อมูลเพิ่มเติม

*เว็บไซต์อย่างเป็นทางการ 

หมวดหมู่:อนุสาวรีย์ในประเทศอินเดีย
หมวดหมู่:รูปปั้นขนาดมหึมาในประเทศอินเดีย
หมวดหมู่:สิ่งก่อสร้างในรัฐคุชราต
หมวดหมู่:ผู้ครองสถิติโลก
โปเกมอน Let's Go! พิคาชู และ Let's Go! อีวุย

***โปเกมอน เล็ตส์โกพิคาชู!***และ***เล็ตส์โกอีวุย!*** (; ) เป็นเกมภาคทำใหม่จากวิดีโอเกมโปเกมอนเยลโลว์ที่วางจำหน่ายใน พ.ศ. 2541 เกมภาคใหม่นี้พัฒนาโดยบริษัทเกมฟรีก จำหน่ายโดยบริษัท โปเกมอน จำกัดและนินเท็นโด ออกจำหน่ายนินเท็นโดสวิตช์ทั่วโลกในวันที่ 16 พฤศจิกายน พ.ศ. 2561 ภาพนี้มีการเพิ่มตัวละครใหม่อีวุย และ สามารถเชื่อมต่อกับเกมโปเกมอน โก

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เว็บไซต์อย่างเป็นทางการ 
* เว็บไซต์อย่างเป็นทางการ 

หมวดหมู่:วิดีโอเกมที่ออกวางจำหน่ายในปี พ.ศ. 2561
หมวดหมู่:วิดีโอเกมโปเกมอน
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:เกมจากค่ายเกมฟรีก
หมวดหมู่:เกมโปเกมอนเล่นตามบทบาท
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมที่พัฒนาขึ้นในประเทศญี่ปุ่น
จังหวัดเวสเทิร์นเคป

**จังหวัดเวสเทิร์นเคป** (, , ) เป็นจังหวัดของแอฟริกาใต้ ตั้งอยู่ทางตะวันตกเฉียงใต้ของประเทศ เป็นจังหวัดที่ใหญ่เป็นอันดับสี่จากเก้าจังหวัดของแอฟริกาใต้ โดยมีพื้นที่  และมีประชากรมากที่สุดเป็นอันดับที่สาม โดยใน 2018 มีจำนวนประมาณ 6.6 ล้านคน โดยสองในสามของผู้ที่อยู่ในจังหวัดนี้อาศัยอยู่ในเคปทาวน์ ซึ่งเป็นเมืองหลวงของจังหวัด สร้างขึ้นในปี 1994 จากการแยกจากจังหวัดเคปเดิม

## อ้างอิง

เวสเทิร์นเคป
เสรีภาพนำทางชาวประชา

***เสรีภาพนำทางชาวประชา*** () เป็นภาพวาดโดยเออแฌน เดอลาครัว เพื่อเป็นอนุสรณ์ของการปฏิวัติเดือนกรกฎาคมใน ค.ศ. 1830 ซึ่งล้มพระเจ้าชาร์ลที่ 10 แห่งฝรั่งเศส ภาพวาดนี้ใช้สีน้ำมันบนผ้าใบ แสดงสตรีคนหนึ่ง (ซึ่งเป็นบุคลาธิษฐานของแนวคิดเสรีภาพ) กำลังพาผู้คนเดินข้ามเครื่องกั้นและกองศพไปข้างหน้า โดยถือธงการปฏิวัติฝรั่งเศส (ซึ่งต่อมาจะกลายเป็นธงชาติฝรั่งเศส) ในมือข้างหนึ่งและปืนคาบศิลาในมืออีกข้างหนึ่ง ภาพนี้ถือเป็นภาพที่ดีที่สุดภาพหนึ่งของเดอลาครัว

## อ้างอิง

หมวดหมู่:ธงในศิลปะ
หมวดหมู่:ภาพวาดในปี พ.ศ. 2373
หมวดหมู่:ภาพวาดโดยเออแฌน เดอลาครัว
ยานสำรวจอวกาศ

[180px|thumb|ภาพถ่ายตนเองของยานสำรวจอวกาศ[คิวริออซิตี (โรเวอร์)|คิวริออซิตี บนดาวอังคาร]]

**ยานสำรวจอวกาศ** () คือ ยานอวกาศหุ่นยนต์ที่ไม่โคจรรอบโลก แต่เดินทางในห้วงอวกาศ โดยอาจสำรวจบริเวณดวงจันทร์ โคจรรอบหรือลงบนพื้นผิวดาวอื่น หรือห้วงอวกาศอันตรดารา (interstellar space) เป็นต้น

## แหล่งข้อมูลอื่น
* สำนักงานพัฒนาวิทยาศาสตร์และเทคโนโลยีแห่งชาติ (สวทช.) 


หมวดหมู่:การสำรวจอวกาศ
หมวดหมู่:การขนส่ง
หมวดหมู่:พาหนะ
โซยุซ เอ็มเอส-09

**โซยุซ เอ็มเอส-09** เป็นโครงการอวกาศของโซยุซที่เริ่มขึ้นเมื่อวันที่ 6 มิถุนายน พ.ศ. 2561 โดยเป็นการส่งนักบินอวกาศ 3 คนจากโครงการเอ็กแพรนชัน 57 ไปสู่สถานีอวกาศนานาชาติ เอ็มเอส-09 เป็นโครงการอวกาศโซยุซครั้งที่ 138 ลูกเรือในภารกิจนี้เป็นผู้บัญชาการของรัสเซีย และวิศวกรชาวเยอรมัน และอเมริกา

ในคืนวันที่ 29 สิงหาคม พ.ศ. 2561 มีการรั่วไหลของอากาศจากการตรวจโดยภาคพื้น ในเบื้งต้นคาดว่าน่าจะเป็นการกระทบของไมโคร มีโทรเดียน ส่งผลให้เกิดข่องว่างขนาด 2 มิลลิเมตร ในมอดูลโครงแบบอิเล็กตรอนของเอ็มเอส-09 ลูกเรือชาวรัสเซียใช้เทปแคปทันอุดรอยรั่วก่อนที่จะค่อยซ่อมแซมให้สมบูรณ์แบบ ต่อมาได้มีการซ่อมแซมแบบสมบูรณ์โดยมีการใช้กาวอีพ็อกซี่อุดรอยรั่วจนสำเร็จในวันที่ 31 สิงหาคม พ.ศ. 2561 เมื่อวันที่ 4 กันยายน พ.ศ. 2561 มีการพบหลุมถูกเจาะในตัวยาน แต่ไม่รู้ว่าโดยเจตนาหรือเป็นเหตุสุดวิสัย

หลังจากที่โซยุซ เอ็มเอส-10 ไม่สามรถเข้าสูวงโคจรได้ ทำให้ลูกเรือของเอ็มเอส-09 จำเป็นต้องเลื่อนการกลับสู่โลกไปเป็นวันที่ 20 ธันวาคม พ.ศ. 2561 จากเดิมที่มีการกำหนดในเดือนตุลาคม 

## อ้างอิง

หมวดหมู่:ประเทศรัสเซียใน พ.ศ. 2561
โซยุซ เอ็มเอส-08

**โซยุซ เอ็มเอส-08** เป็นโครงการอวกาศของโซยุซที่เริ่มต้นขึ้นเมื่อวันที่ 21 มีนาคม พ.ศ. 2561 โดยเป็นการส่งลูกเรือ 3 คนจากโครงการเอ็กแพรนชัน 55 ไปสู่สถานีอวกาศนานาชาติ เอ็มเอส-08 เป็นโครงการอวกาศครั้งที่ 137 โดยมีผู้บัญชาการเป็นชาวรัสเซีย และวิศวกรชาวอเมริกา 2 คน

ลูกเรือได้กลับมายังบนโลกเมื่อวันที่ 4 ตุลาคม พ.ศ. 2561

## ลูกเรือ

### ขากลับ
อ้างอิง:

## อ้างอิง

หมวดหมู่:ประเทศรัสเซียใน พ.ศ. 2561
โปเกมอน เดอะมูฟวี่ ตอน เดโอคิซิส ปะทะ เร็คคูซ่า

**โปเกมอน เดอะมูฟวี่ ตอน เดโอคิซิส ปะทะ เร็คคูซ่า**  () เป็นภาพยนตร์โปเกมอนเดอะมูฟวี่ที่ 7 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 17 กรกฎาคม พ.ศ. 2547

## เรื่องย่อ
ซาโตชิ และเพื่อนๆ เดินทางมาถึงเมืองรารูส ซึ่งเป็นเมืองสุดไฮเทคซึ่งเป้าหมายของพวกเขาคือ แบทเทิ้ลทาวเวอร์ สนามประลองโปเกมอน และที่นี่พวกเขาได้พบกับ ดร.รอนโด้ ผู้ทำการทดลองการคืนชีพของเดโอคิซิสซึ่งถูกเร็คคูซ่าฆ่าตายเมื่อหลายปีก่อน และวันนี้เร็คคูซ่าได้ปรากฏตัวขึ้นอีกครั้งในเมืองนี้ เพื่อตามล่าเดโอคิซิสที่กำลังจะคืนชีพอีกครั้ง การต่อสู้ระหว่างพวกมันจะดุเดือดเพียงใด และใครจะเป็นผู้ชนะ

## ตัวละคร

## เพลงประกอบ

## อ้างอิง

## แหล่งข้อมูลอื่น

หมวดหมู่:ภาพยนตร์อนิเมะที่ออกฉายในปี พ.ศ. 2547
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์แอนิเมชันโตโฮ
หมวดหมู่:ภาพยนตร์แอนิเมชันของโอแอลเอ็ม
หมวดหมู่:ภาพยนตร์โปเกมอน
โซยุซ เอ็มเอส-07

**โซยุซ เอ็มเอส-07** เป็นโครงการอวกาศของโซยุซที่เปิดตัวขึ้นเมื่อวันที่ 17 ธันวาคม พ.ศ. 2560 เวลา 07:21 นาฬิกา ตามเวลาสากลเชิงพิกัด  โดยเป็นการส่งลูกเรือ 3 คนจากโครงการเอ็กแพรนชัน 54 ไปที่สถานีอวกาศนานาชาติ เอ็มเอส-07 เป็นโครงการอวกาศโซยุซครั้งที่ 136 โดยมีผู้บัญชาการเป็นชาวรัสเซีย, แพทย์ชาวญี่ปุ่น และวิศวกรชาวอเมริกา.

## ลูกเรือ

### ขากลับ

## อ้างอิง

หมวดหมู่:ประเทศรัสเซียใน พ.ศ. 2560
ปฏิบัติการลึททิช

**ปฏิบัติการลึททิช** เป็นรหัสนามที่มอบให้กับการโจมตีตอบโต้กลับของเยอรมันในช่วงยุทธการที่นอร์ม็องดี ซึ่งเกิดขึ้นบริเวณรอบตำแหน่งอเมริกันใกล้กับ Mortain  ตั้งแต่วันที่ 7 สิงหาคม ถึง 13 สิงหาคม ค.ศ. 1944 (ลึททิช เป็นชื่อภาษาเยอรมันจากเมืองลีแยฌในประเทศเบลเยียม, ที่เยอรมันได้รับชัยชนะในช่วงวันแรกของเดือนสิงหาคม ค.ศ. 1914 ในช่วงสงครามโลกครั้งที่หนึ่ง) การรุกครั้งนี้ยังได้ถูกเรียกอีกอย่างหนึ่งในประวัติศาสตร์อเมริกันและอังกฤษของยุทธการที่นอร์ม็องดีคือ **การโจมตีตอบโต้กลับที่ Mortain**

การโจมตีครั้งนี้เป็นคำสั่งของอดอล์ฟ ฮิตเลอร์ เพื่อทำลายชัยชนะที่เกิดขึ้นโดยกองทัพสหรัฐที่หนึ่งในช่วงปฏิบัติการคอบราและสัปดาห์ถัดมา และก็ได้เดินทางมาถึงชายฝั่งในภูมิภาค Avranches ที่ฐานทัพบนคาบสมุทรโคเตนทิน การตัดลิดรอนหน่วยทหารของกองทัพสหรัฐที่สามนำโดยนายพลแพ็ตตันซึ่งได้เข้ารุกไปในบริตทานีเพื่อเปิดท่าเรือน้ำตื้นทางตะวันตกของฝรั่งเศส 

กองกำลังโจมตีหลักของเยอรมันคือเหล่ายานเกราะที่ 47 กับหนึ่งและครึ่งของกองพลยานเกราะเอ็สเอ็ส และสองกองพลยานเกราะจากกองทัพบกเยอรมัน (แฮร์) แม้ว่าพวกเขาจะได้รับชัยชนะช่วงแรกกับการป้องกันของเหล่าทหารสหรัฐที่เจ็ด พวกเขาก็ต้องหยุดในไม่ช้าและฝ่ายสัมพันธมิตรก็ได้จัดการสร้างความเสียหายอย่างรุนแรงต่อกองกำลังโจมตี จนท้ายที่สุดก็ได้ทำลายรถถังเยอรมันจำนวนมากที่ได้เข้าร่วมการโจมตีครั้งนี้ แม้ว่าการสู้รบยังคงดำเนินต่อไปบริเวณรอบ Mortain เป็นเวลาหกวัน กองทัพอเมริกันได้ริเริ่มที่จะเอาคืนภายในวันของเปิดฉากของการโจมตีเยอรมัน

ในขณะที่ผู้บัญชาการเยอรมันได้กล่าวเตือนฮิตเลอร์อย่างไร้ผล มีโอกาสน้อยที่จะโจมตีได้อย่างสำเร็จ และการให้ความสนใจของกองกำลังสำรองยานเกราะที่อยู่สุดทางด้านตะวันตกของแนวหน้าในนอร์มังดีในไม่ช้าก็ได้นำไปสู่ความหายนะ ขณะที่พวกเขากำลังจู่โจมด้านข้างไปทางใต้และแนวหน้าไปทางตะวันออกของพวกเขาได้พังทะลายลง ได้ส่งผลทำให้ทหารเยอรมันจำนวนมากในนอร์ม็องดีถูกติดกับในวงล้อมฟาเลส์


หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ยุทธการและปฏิบัติการทางทหารในสงครามโลกครั้งที่สอง
กองกำลังภาคพื้นอุซเบกิสถาน

**กองกำลังภาคพื้นอุซเบกิจสถาน** () เป็นส่วนหนึ่งของกำลังภาคพื้นในกองทัพอุซเบกิจสถาน กองกำลังก่อตั้งขึ้นในช่วงที่สหภาพโซเวียตล่มสลาย ใน ค.ศ. 1991 โดยใช้กองกำลังเดิมที่สหภาพโซเวียตเคยก่อตั้งไว้ในพื้นที่ประเทศอุซเบกิจสถาน ในปี ค.ศ. 2006 กองกำลังมีบุคลากรประจำตำแหน่ง 40,000 คน โดยใช้อุปกรณ์เก่าที่เป็นสิ่งสืบทอดของสหภาพโซเวียต เพราะรัฐบาลอุซเบกิจสถานไม่ได้ให้ความสำคัญกับอุปกรณ์ที่ทันสมัยมาก

## โครงสร้าง

## ยุทธภัณฑ์

## อ้างอิง
### เชิงอรรถ

### บรรณานุกรม

## แหล่งข้อมูลอื่น

หมวดหมู่:กองทัพอุซเบกิจสถาน
เอากุสเทอ วิคโทรีอา แห่งชเลสวิช-ฮ็อลชไตน์

**สมเด็จพระจักรพรรดินีวิลเฮ็ล์ม** หรือ **เอากุสเทอ วิคโทรีอาแห่งชเลสวิช-ฮ็อลชไตน์** (; 22 ตุลาคม ค.ศ. 1858 – 11 เมษายน ค.ศ. 1921) เป็นจักรพรรดินีเยอรมันและสมเด็จพระราชินีแห่งปรัสเซียพระองค์สุดท้าย โดยอภิเษกสมรสกับจักรพรรดิวิลเฮ็ล์มที่ 2 แห่งเยอรมนี

## พระราชประวัติ
เอากุสเทอ วิคโทรีอา พระราชสมภพที่ปราสาทด็อลท์ซิช เป็นธิดาคนโตของฟรีดริชที่ 8 ดยุกแห่งแห่งชเลสวิช-ฮ็อลชไตน์ กับเจ้าหญิงอาเดิลไฮท์แห่งโฮเอินโลเออ-ลังเงินบวร์ค เมื่อบิดาได้ขึ้นเป็นดยุกแห่งชเลสวิช-ฮ็อลชไตน์ในปี 1869 ก็ได้อพยพครอบครัวทั้งหมดไปยังเขตชนบทพริมเคอเนา (Primkenau) (ปัจจุบันอยู่ในโปแลนด์)

ในวันที่ 27 กุมภาพันธ์ ค.ศ. 1881 เจ้าหญิงเอากุสเทอ วิคโทรีอา ได้เข้าอภิเษกสมรสกับเจ้าชายวิลเฮ็ล์มแห่งปรัสเซีย (ไคเซอร์วิลเฮ็ล์มที่ 2 ในอนาคต) ทำให้ท่านหญิงมียศเป็นเจ้าหญิงแห่งปรัสเซียตามสิทธิผ่านทางพระสวามี ซึ่งก่อนหน้านั้น เจ้าชายวิลเฮ็ล์มทรงคัดค้านการสมรสกับเจ้าหญิงอย่างยิ่ง เนื่องจากบิดาของเจ้าหญิงเป็นเพียงขุนนางกินบรรดาศักดิ์เท่านั้น ไม่มีแว่นแคว้นในปกครอง อย่างไรก็ตาม นายกรัฐมนตรีจักรวรรดิ อ็อทโท ฟ็อน บิสมาร์ค ยืนกรานที่จะให้ทั้งคู่อภิเษกสมรสกันด้วยเชื่อว่าจะทำให้ช่วยยุติข้อพิพาทระหว่างรัฐบาลปรัสเซียกับบิดาของเจ้าหญิง ท้ายที่สุด เจ้าชายวิลเฮ็ล์มเลยจำยอมต้องทำตามบิสมาร์ค

เมื่อพระสวามีขึ้นครองราชย์เป็นจักรพรรดิเยอรมันในปี 1888 พระนางจึงมียศเป็นจักรพรรดินีเยอรมันและพระราชินีแห่งปรัสเซีย แต่เมื่อจักรวรรดิเยอรมันพ่ายแพ้ในสงครามโลกครั้งที่หนึ่งและบ้านเมืองเกิดกลียุค การสละราชบัลลังก์และลี้ภัยทางการเมืองของพระสวามี ประกอบกับการฆ่าตัวตายของเจ้าชายโยอาคิมพระราชโอรส ล้วนเป็นเหตุการณ์ที่เกินกว่าพระนางจะรับได้ สุขภาพของพระนางย่ำแย่ลงตามลำดับจนเสด็จสวรรคตในปี 1921 ด้วยพระชนม์ 62 ชันษา ที่ตำหนักโดร์น ในประเทศเนเธอร์แลนด์

## พระราชบุตร
261px|thumb|upright=0.9|จักรพรรดิวิลเฮ็ล์มที่ 2 และเอากุสเทอ วิคโทรีอา
เอากุสเทอ วิคโทรีอา มีพระราชโอรส-ธิดา กับจักรพรรดิวิลเฮ็ล์มที่ 2 ดังต่อไปนี้:

## ฐานันดรและพระอิสริยยศ

## อ้างอิง

หมวดหมู่:ไคเซอริน
หมวดหมู่:จักรพรรดินีเยอรมัน
หมวดหมู่:ราชินีแห่งปรัสเซีย
หมวดหมู่:เจ้าหญิงปรัสเซีย
หมวดหมู่:มกุฎราชกุมารีแห่งจักรวรรดิเยอรมัน
หมวดหมู่:มกุฎราชกุมารีแห่งปรัสเซีย
หมวดหมู่:จักรพรรดิวิลเฮ็ล์มที่ 2 แห่งเยอรมนี
ซาบัง

**ซาบัง** () เป็นนครที่ประกอบด้วยเกาะใหญ่ (เกาะเวะฮ์) และเกาะเล็ก ๆ อีกหลายเกาะนอกชายฝั่งทางทิศเหนือของเกาะสุมาตรา หมู่เกาะเหล่านี้ได้รวมกันเป็นนครในจังหวัดอาเจะฮ์ ประเทศอินโดนีเซีย ศูนย์กลางการปกครองตั้งอยู่บนเกาะเวะฮ์ 17 กม. ทางเหนือของบันดาอาเจะฮ์ นครครอบคลุมพื้นที่ 153 ตร.กม. และจากการสำรวจสำมะโนประชากรปี ค.ศ. 2010 มีประชากร 30,653 คน จากการประมาณการณ์ในเดือนมกราคม 2014 มีประชากร 32,271 คน ซาบังยังเป็นเมืองทางเหนือสุด และตะวันตกสุดของประเทศอินโดนีเซีย

เมื่อญีปุ่นเข้าครอบครองเกาะนี้ได้ก่อสร้างหลุมหลบภัย ป้อมและปืนใหญ่จำนวนมาก ยังคงสามารถพบส่วนที่หลงเหลือได้อยู่ แม้ว่าบางแห่งจะนำมาดัดแปลงหรือรื้อถอนไปเสียส่วนใหญ่ วันที่ 6 พฤษภาคม ค.ศ. 1943 เรือดำน้ำของกองทัพเรือจักรวรรดิญี่ปุ่น ไอ-29 ได้ปฏิบัติภารกิจยานากินำผู้นำอินเดีย สุภาษ จันทระ โพสและอาบิด ฮะซัน (Abid Hasan) ขึ้นฝั่งที่เมืองซาบัง บนเกาะเวะฮ์ แทนเกาะปีนัง เพื่อหลีกเลี่ยงการสืบค้นของสปายชาวอังกฤษ

## เกาะ
# เกาะเกละฮ์  (0.186&nbsp;กม²)
# เกาะรนโด (0.650&nbsp;กม²)
# เกาะรูบียะฮ์ (0.357&nbsp;กม²)
# เกาะเซอลาโก (0.055&nbsp;กม²)
# เกาะเวะฮ์ (121&nbsp;กม²)

## อ้างอิง

หมวดหมู่:นครในประเทศอินโดนีเซีย
หมวดหมู่:จังหวัดอาเจะฮ์
วรมาศ ศรีวัฒนประภา

**วรมาศ ศรีวัฒนประภา** (สกุลเดิม: **รักศรีอักษร**) เป็นนักธุรกิจชาวไทยเป็นกรรมการบริหารสโมสรเลสเตอร์ชิตี้ บุตรสาวคนโตของทายาทเจ้าของธุรกิจร้านค้าปลอดภาษีอากรรายใหญ่ที่สุดในประเทศไทย ดำรงตำแหน่งรองประธานเจ้าหน้าที่บริหาร กลุ่มบริษัทคิง เพาเวอร์ นอกจากนี้ วรมาศยังดำรงตำแหน่งกรรมการบริหารสโมสรฟุตบอลเลสเตอร์ซิตี้ ในประเทศอังกฤษ ตั้งแต่ปี พ.ศ. 2553–2561 และดำรงตำแหน่งกรรมการบริหารสโมสรฟุตบอลเอาด์-เฮเฟอร์เลเลอเฟิน ในประเทศเบลเยียม

## ประวัติ
วรมาศ ศรีวัฒนประภา (ชื่อเล่น: รัก) เป็นบุตรสาวคนโตของนายวิชัย ศรีวัฒนประภา (ชื่อเดิม: วิชัย รักศรีอักษร, บิดา) กับนางเอมอร ศรีวัฒนประภา (สกุลเดิมก่อนสมรส: บุญขันธ์, มารดา) ชีวิตครอบครัววรมาศ ศรีวัฒนประภา มีพี่น้องรวมทั้งหมด 3 คน คือ นางสาว วรมาศ ศรีวัฒนประภา (ชื่อเล่น: รัก) พี่สาวคนโต, นายอภิเชษฐ์ ศรีวัฒนประภา (ชื่อเล่น: ต้อล) น้องชาย ลำดับที่ 1, นางสาวอรุณรุ่ง ศรีวัฒนประภา (ชื่อเล่น: รุ่ง) น้องสาว และ นายอัยยวัฒน์ ศรีวัฒนประภา (ชื่อเล่น: ต๊อบ) น้องชาย ลำดับที่ 2 วรมาศ สมรสกับ "รวิธนดล อิทธิระวิวงศ์" ที่โรงแรมพูลแมน คิงเพาเวอร์ กรุงเทพฯ วรมาศ มีบุตรสาวคนแรก เมื่อวันที่ 24 กันยายน พ.ศ. 2561 โดยตั้งชื่อเล่นให้ว่า "เลิฟ" ซึ่งเป็นชื่อตามการทับศัพท์ คำว่า "Love" ในการทับศัพท์ภาษาไทย

วรมาศเปลี่ยนนามสกุลตามผู้เป็นบิดา วิชัย ศรีวัฒนประภา ชื่อสกุล "ศรีวัฒนประภา" มาจากการที่พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าฯ พระราชทานชื่อสกุล "ศรีวัฒนประภา" ให้เมื่อวันที่ 21 พ.ย. พ.ศ. 2555 เพื่อเป็นสิริมงคลแก่วงศ์ตระกูล

ในปี พ.ศ. 2559  วรมาศและครอบครัวศรีวัฒนประภา ประกอบด้วย วิชัย ศรีวัฒนประภา, อัยยวัฒน์ ศรีวัฒนประภา และผู้ร่วมลงทุนได้ลงทุน ซื้อหุ้นบริษัท เอเชีย เอวิเอชั่น จำกัด (มหาชน) ได้เสนอซื้อหุ้นสามัญทั้งหมดของกิจการจากผู้ถือหุ้นทั้งหลายจำนวน 2,918,411,714 หุ้น ซึ่งคิด เป็นร้อยละ 60.17 ของจำนวนหุ้นที่ออกและชำระแล้วของกิจการ โดยเสนอซื้อ 23 มิถุนายน พ.ศ. 2559

### การศึกษา
การศึกษาของวรมาศ มีรายละเอียดดังนี้
* บริหารธุรกิจมหาบัณฑิต สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
* ปริญญาโท London College of Fashion MA Fashion Accessories
* ปริญญาตรี Central St Martins College of Art & Design

## การทำงาน

พ.ศ. 2553 – ปัจจุบัน รองกรรมการผู้อำนวยการสายงานการตลาด กลุ่มบริษัท คิง เพาเวอร์
พ.ศ. 2550 – 2553 ในตำแหน่ง Corporate Creative Development Manager
พ.ศ. 2549 – 2550 ในตำแหน่ง Business Affairs Manager

## เครื่องราชอิสริยาภรณ์

## อ้างอิง

## แหล่งข้อมูลอื่น
*  คิง เพาเวอร์
*  สโมสรฟุตบอลเลสเตอร์ซิตี
*  สโมสรฟุตบอลโอเอช ลูเวิน

หมวดหมู่:บุคคลที่เกิดในปี พ.ศ. 2524
หมวดหมู่:บุคคลจากกรุงเทพมหานคร
หมวดหมู่:นักธุรกิจชาวไทย
หมวดหมู่:มหาเศรษฐีชาวไทย
หมวดหมู่:กรรมการและประธานสโมสรฟุตบอลเลสเตอร์ซิตี
หมวดหมู่:กรรมการและประธานเอาด์-เฮเฟอร์เลเลอเฟิน
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย‎
หมวดหมู่:สกุลศรีวัฒนประภา
วินาศกรรมโดยรัฐ

**วินาศกรรมโดยรัฐ** () หมายถึงการก่อการร้ายหรือความรุนแรงที่กระทำโดยรัฐเพื่อประทุษต่อศัตรูต่างชาติหรือต่อประชาชนของตนเอง 

สารานุกรมบริตานิกาได้นิยามคำว่า terrorism อย่างพื้นๆไว้ว่า *"การใช้ความรุนแรงอย่างเป็นระบบแบบแผนเพื่อก่อให้เกิดภาวะความตื่นกลัวในหมู่มวลชนเพื่อหวังผลทางการเมืองประการหนึ่งเป็นพิเศษ"* และยังระบุอีกว่า *"การเกิดขึ้นของภัยร้าย หรือที่มักเรียกว่าภัยร้ายที่ก่อหรือสนับสนุนโดยรัฐนั้น เกิดจากการอำนวยโดยรัฐบาล หรือบ่อยครั้งโดยคณะบุคคลในรัฐบาล เพื่อประทุษต่อประชาชนของรัฐบาล, ต่อคณะบุคคลในรัฐบาล หรือต่อกลุ่มคนหรือรัฐบาลต่างชาติ"*

รุธ เจ เบลคคะลีย์ (Ruth J Blakeley) ศาสตราจารย์ด้านรัฐศาสตร์และความสัมพันธ์ระหว่างประเทศของมหาวิทยาลัยเชฟฟีลด์ ได้วิพากษ์รัฐบาลสหรัฐที่มีส่วนสนับสนุนและเปิดทางให้เกิดวินาศกรรมโดยรัฐไว้ว่า *"เป็นการที่รัฐกล่าวหาว่าร้ายอย่างมิชอบต่อบุคคลพวกหนึ่งโดยอ้างหน้าที่ในการปกป้องประชาชน เพื่อทำให้ประชาชนเป้าหมายค่อยๆเกิดความตื่นกลัวต่อบุคคลพวกนั้น"*   อย่างเช่นในยุคสงครามเย็น สหรัฐเป็นผู้นำในการต่อต้านคอมมิวนิสต์ มีประชาชนที่ถูกรัฐบาลของตน(ที่มีสหรัฐหนุนหลัง)กล่าวหาว่าเป็นคอมมิวนิสต์หลายล้านคนทั่วโลก เหยื่อเหล่านี้ต้องประสบกับการถูกข่มขู่ คุกคาม ทรมาน หรือแม้แต่ถูกสังหาร

## อ้างอิง

หมวดหมู่:การกีดกันทางการเมือง
กินทามะ ซามูไร เพี้ยนสารพัด 2: แหกกฎชิมิก่อนไม่รอแล้วนะ

**กินทามะ ซามูไร เพี้ยนสารพัด 2: แหกกฎชิมิก่อนไม่รอแล้วนะ** () เป็นภาพยนตร์แนวตลก/ต่อสู้ภาคต่อของภาพยนตร์เรื่อง *[[กินทามะ ซามูไร เพี้ยนสารพัด]]* กำกับและเขียนบทโดย ยูอิจิ ฟูกูดะ นำแสดงโดย ชุง โองูริ ภาพยนตร์ดัดแปลงจากหนังสือการ์ตูนเรื่อง*[[กินทามะ]]*  ผลงานของฮิเดอากิ โซราจิ เข้าฉายในโรงภาพยนตร์ที่ประเทศญี่ปุ่นเมื่อวันที่  14 สิงหาคม พ.ศ. 2561 

ในประเทศไทย ภาพยนตร์เป็นลิขสิทธิ์ของบริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) มีกำหนดเข้าฉายในโรงภาพยนตร์ในวันที่ 5 ธันวาคม พ.ศ. 2561 

## เนื้อเรื่อง

## นักแสดง

### ร้านรับจ้างสารพัด

* ชุง โองูริ รับบท ซากาตะ กินโทกิ
* มาซากิ ซูดะ รับบท ชิมูระ ชินปาจิ
* คันนะ ฮาชิโมโตะ รับบท คางุระ

### ชินเซ็นงุมิ

* นากามูระ คังกูโร รุ่นที่หก รับบท คอนโด้ อิซาโอะ
* ยูยะ ยางิระ รับบท ฮิจิคาตะ โทชิโร่
* เรียว โยชิซาวะ รับบท โอคิตะ โซโกะ

## เพลงประกอบภาพยนตร์
* **Daifuseikai** () โดย back number

## อ้างอิง

## แหล่งข้อมูลอื่น
* เว็บไซต์ทางการ 

หมวดหมู่:กินทามะ
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2561
สมเด็จพระสังฆราช วัดสวรรคเจดีย์

**สมเด็จพระสังฆราช วัดสวรรคเจดีย์** เป็นสมเด็จพระสังฆราชไทยพระองค์สุดท้ายแห่งกรุงศรีอยุธยา สถิต ณ วัดสวรรคเจดีย์

## ประวัติ
ในพระราชพงศาวดาร ฉบับพระราชหัตถเลขา เล่ม 2 หน้า 146 กล่าวไว้ว่า

*“ในกรุงเทพมหานครในเดือน ๘ นั้น สมเด็จพระสังฆราช วัดพระศรีรัตนมหาธาตุ นั้นอาพาธลงดับสูญ ทรงพระกรุณาให้แต่งศพใส่พระโกศไว้ จึงโปรดให้เลื่อนพระเทพมุนี วัดกุฎีดาว ซึ่งเข้ามาอยู่ ณ *'วัดสวรรคเจดีย์** นั้นขึ้นเป็นสมเด็จพระสังฆราช อยู่ได้หกเจ็ดเดือนก็อาพาธดับสูญลงอีก โปรดให้ใส่พระโกศไว้เป็นสองพระโกศ ยังมิได้ปลงพระศพทั้งสองศพด้วยศึกยังติดพระนครอยู่”'' 

สำหรับเหตุผลที่ทรงสถาปนาพระเทพมุนี [[วัดกุฎีดาว]] เป็นสมเด็จพระสังฆราชนั้น น่าจะเป็นเพราะพระเทพมุนีเป็นพระราชาคณะชั้นผู้ใหญ่เป็นที่เคารพนับถือของพระบรมวงศานุวงศ์ ที่สำคัญคือมีคุณูปการต่อกรุงศรีอยุธยาและมีอายุกาลมากที่สุดในหมู่พระราชาคณะ ดังความ ในพระราชพงศาวดาร ฉบับพระราชหัตถเลขา เล่ม 2 หน้า 125-126 กล่าวไว้ว่า

''“ในเพลาเย็นวันนั้น พระราชาคณะห้ารูป คือ พระธรรมโคดม วัดธรรมิกราชหนึ่ง พระธรรมเจดีย์ วัดสวนหลวงศพสวรรค์หนึ่ง พระพุทธโฆษาจารย์ วัดพุทไธสวรรย์หนึ่ง พระเทพมุนี วัดกุฎีดาวหนึ่ง พระเทพกระวี วัดรามาวาสหนึ่ง **แต่พระเทพมุนีนั้นมีวัสสามากกว่าทั้งนั้น** เข้ามาพร้อมกันอยู่ ณ ทิมสงฆ์ ครั้งเพลาประมาณ ทุ่มเศษ จึงมีพระราชบัณฑูรให้มานิมนต์เข้าไป ณ พระตำหนักสวนกระต่าย ตรัสอาราธนาพระราชาคณะทั้งห้ารูป มี **พระเทพมุนีเป็นประธาน** ให้ไปว่ากล่าวเล้าโลม[[เจ้าสามกรม]]ให้มาสมัครสมานสโมสรสามัคคีรสด้วยกันตามพระราชโอวาทตรัสสั่งไว้ และพระราชาคณะทั้งห้าไปเจรจาถึงสองกลับ จนเพลาดึกสามยามเศษจะใกล้รุ่ง เจ้าสามกรมจึงมาเฝ้ากระทำสัตย์ถวายทั้งสามพระองค์”'' 

นอกจากนี้ หนังสือโบราณสถานในจังหวัดพระนครศรีอยุธยา เล่ม 2 หน้า 434 กล่าวไว้ว่า 

''“วัดสวรรคเจดีย์ต้องเป็นวัดในพระนคร เมื่อตรวจดูรายชื่อวัดที่ใกล้เคียงกันก็มี วัดสวนหลวง วัดสบสวรรค์หรือวันสวนหลวงสบสวรรค์ วัดสุวรรณาวาส **และวัดสุวรรณเจดีย์ วัดสุดท้ายนี้ใกล้เคียงกันมากอยู่หลังวัดราชบูรณะ มีเจดีย์ทรงระฆังองค์ใหญ่ที่เป็นประธาน วัดอาจจะเป็นวัดนี้ก็ได้*'”* 

ดังนั้น จึงสันนิฐานว่า วัดสุวรรณเจดีย์ที่ตั้งอยู่ในมหาวิทยาลัยเทคโนโลยีราชมงคลสุวรรณภูมิ ศูนย์พระนครศรีอยุธยา วาสุกรีนี้น่าจะเป็นวัดเดียวกันกับวัดสวรรคเจดีย์ ซึ่งเคยเป็นพระอารามอันเป็นที่สถิตของสมเด็จพระสังฆราช และน่าจะเป็นสมเด็จพระสังฆราชพระองค์สุดท้ายแห่งกรุงศรีอยุธยา เพราะภายหลังพระเทพมุนี วัดกุฎีดาว มรณภาพราว 2-3 เดือนจึงเกิดการเสียกรุงศรีอยุธยาครั้งที่สอง (พระเทพมุนี มรณภาพราวเดือน 2-3 ปีกุน พ.ศ. 2310 กรุงศรีอยุธยาเสียแก่พม่า ในวันอังคาร ขึ้น 9 ค่ำ เดือน 5 ปีกุน ตรงกับวันที่ 7 เมษายน พ.ศ. 2310)

## อ้างอิง

หมวดหมู่:สมเด็จพระสังฆราชแห่งกรุงศรีอยุธยา
คาซีปุระ

**คาซีปุระ** (; ) เป็นนครในรัฐอุตตรประเทศ ประเทศอินเดีย

คาซีปุระเป็นที่รู้จักจากโรงงานฝิ่นที่ก่อตั้งขึ้นโดยบริษัทอินเดียตะวันออกเมื่อปี ค.ศ. 1820 และยังคงเป็นโรงงานฝิ่นที่ถูกกฎหมายที่ใหญ่ที่สุดของโลก โดยผลิตยาสำหรับในอุตสาหกรรมเภสัชภัณฑ์ระดับโลก  คาซีปุระตั้งอยู่ใกล้เขตแดนรัฐอุตตรประเทศ-รัฐพิหาร ราว 80 กิโลเมตรทางทิศตะวันตกของพาราณสี และราว 50 กิโลเมตรของเมืองบักซาร์ (Buxar) ซึ่งเป็นทางเข้าของรัฐพิหาร

## ภูมิศาสตร์
คาซีปุระตั้งอยู่ที่จุดพิกัด  อยู่เหนือจากระดับน้ำทะเลโดยเฉลี่ย 62 เมตร

## ประชากร
จากการสำรวจสำมะโนประชากรอินเดียปี ค.ศ. 2011 คาซีปุระมีประชากร 110,698 คน โดยเป็นชาย 58,126 คน และเป็นหญิง 52,572 คน หรือคิดเป็นชายร้อยละ 52.5 ของประชากร และเป็นหญิงร้อยละ 47.5 ของประชากร เมืองคาซีปุระมีค่าเฉลี่ยคนรู้หนังสือร้อยละ 85.46 สูงกว่าค่าเฉลี่ยของทั้งประเทศที่ร้อยละ 74.04 โดยประชากรชายรู้หนังสือร้อยละ 90.61 และประชากรหญิงรู้หนังสือร้อยละ 79.79 

## ภูมิอากาศ

## อ้างอิง

หมวดหมู่:เมืองในรัฐอุตตรประเทศ
นเรนทรมณฑล

**นเรนทรมณฑล** ( *นเรนฺทฺรมณฺฑลฺ*; ) เป็นสถาบันที่จัดตั้งขึ้นเมื่อ ค.ศ. 1920 ตามพระราชโองการของพระเจ้าจอร์จที่ 5 แห่งสหราชอาณาจักร ในฐานะจักรพรรดิแห่งอินเดีย เพื่อให้ผู้ปกครองริยาสัต (रियासतें *ริยาสตฺ*; princely state) มีที่ประชุมแสดงความต้องการและความปรารถนาต่อรัฐบาลอาณานิคมบริติชราช (ब्रिटिश राज *บฺริติศราชฺ*; British Raj) สถาบันนี้ดำรงอยู่จนกระทั่งบริติชราชสิ้นสุดลงเมื่อ ค.ศ. 1947

## ภาพรวม

พระเจ้าจอร์จที่ 5 ทรงตั้งนเรนทรมณฑลขึ้นเมื่อ ค.ศ. 1920 ตามพระราชโองการลงวันที่ 23 ธันวาคม ค.ศ. 1919 หลังจากที่ทรงอนุมัติพระราชบัญญัติการปกครองอินเดีย ค.ศ. 1919 (Government of India Act 1919) การจัดตั้งนเรนทรมณฑลนี้เป็นผลมาจากการที่ชาติบริเตนเลิกใช้นโยบายแยกผู้ปกครองท้องถิ่นในอินเดียออกจากกันและออกจากโลกภายนอก

นเรนทรมณฑลประชุมกันครั้งแรกเมื่อวันที่ 8 กุมภาพันธ์ ค.ศ. 1921 เริ่มแรกมีสมาชิก 120 คน ในจำนวนนี้ 108 ตำแหน่งไว้สำหรับผู้แทนรัฐสำคัญ ๆ ซึ่งได้เป็นสมาชิกตามสิทธิอันชอบธรรมของตนเอง ส่วน 12 ตำแหน่งที่เหลือไว้สำหรับผู้แทนรัฐต่าง ๆ อีก 127 รัฐ ทำให้รัฐเล็กรัฐน้อย 327 รัฐไม่มีผู้แทน นอกจากนี้ ผู้ปกครองรัฐสำคัญอย่างรัฐพโรทา (बड़ोदा राज्य *พโรทาราชฺย*; Baroda State), รัฐ ควาลิยัร (Gwalior State), และรัฐโหลการ์ (होलकर *โหลฺการ*; Holkar) ก็ไม่ยอมร่วมนเรนทรมณฑล

ปรกติแล้ว นเรนทรมณฑลประชุมกันปีละครั้ง ประธานที่ประชุม คือ มหาราชยปาล (महाराज्यपाल *มหาราชฺยปาลฺ*; Viceroy of India) นเรนทรมณฑลยังตั้งคณะกรรมาธิการซึ่งประชุมกันค่อนข้างบ่อย

ที่ประชุมของนเรนทรมณฑล คือ อาคารสันสัทภวัน (संसद भवन *สนฺสทฺภวนฺ*; Sansad Bhavan)

## อ้างอิง

หมวดหมู่:ประวัติศาสตร์อินเดีย
หมวดหมู่:สภาสูง
หมวดหมู่:สภานิติบัญญัติ
อินเทาร์

**อินเทาร์** () หรือ **อินดอร์** () เป็นเมืองที่มีประชากรมากที่สุดและใหญ่ที่สุดของรัฐมัธยประเทศ ประเทศอินเดีย ยังถือว่าเป็นศูนย์กลางด้านการศึกษาของรัฐ เป็นเมืองแรกของรัฐที่มีมหาวิทยาลัย ทั้งสถาบันเทคโนโลยีอินเดีย (Indian Institute of Technology) และสถาบันการจัดการอินเดีย (Indian Institute of Management Indore) เมืองตั้งอยู่ปลายทิศใต้ของที่ราบสูงมัลวะ ที่ความสูงเฉลี่ยเหนือระดับน้ำทะเล550 เมตร ถือเป็นเมืองใหญ่ที่ตั้งอยู่บนที่สูงสุดของอินเดียกลาง เมืองอยู่ทางทิศตะวันตกของเมืองโภปาล เมืองหลวงของรัฐ 190 กม. ประชากรโดยเฉลี่ยของอินโดร์ จากการสำรวจในปี ค.ศ. 2011 มีประชากร 1,994,397 คน (เทศบาล) และ 2,170,295 คน (ปริมณฑล) เมืองครอบคลุมพื้นที่เพียง  ทำให้เมืองอินเทาร์เป็นเมืองที่มีประชากรหนาแน่นที่สุดในภาคกลาง 

เมืองอินเทาร์ก่อตั้งมาตั้งแต่ศตวรรษที่ 16 ในฐานะศูนย์กลางการค้าระหว่าง ที่ราบสูงเดคคานกับเดลี เมืองนี้และเมืองโดยรอบอยู่ภายใต้การปกครองของฮินดูโดยจักรวรรดิมราฐา เมื่อวันที่ 18 พฤษภาคม ค.ศ. 1724 หลังจากบาจี เรา ที่ 1 เข้าควบคุมมัลวะอย่างเต็มตัว เมืองอินเทาร์เป็นเมืองหลวงของรัฐมัธยภรัต (Madhya Bharat) ระหว่างปี 1950 ถึง 1956

กลางเมืองอินเทาร์เป็นย่านธุรกิจ และเมืองหลวงธุรกิจของรัฐมัธยประเทศ ทั้งยังเป็นที่ตั้งของตลาดหลักทรัพย์มัธยประเทศ ที่เก่าแก่เป็นอันดับ 3 ของอินเดีย

## อ้างอิง
นิปปมบาชิ

**นิปปมบาชิ** (日本橋 Nipponbashi) เป็นย่านการค้าในเขตนานิวะ นครโอซากะ ประเทศญี่ปุ่น มีสารพัดสินค้าแต่จะเน้นพิเศษในด้านเครื่องเรือน, เครื่องมืออุปกรณ์, ของสะสม มังงะและอนิเมะ ย่านนี้บางครั้งก็เรียกด้วยภาษาปากว่า **เด็งเด็งทาวน์** (でんでんタウン) ทีมีความหมายว่า "เมืองเครื่องใช้ไฟฟ้า" เนื่องจากเป็นที่ตั้งของห้างร้านขายเครื่องใช้ไฟฟ้าจำนวนมาก ย่านเครื่องใช้ไฟฟ้าในนิปปมบาชิมักจะถูกนำไปเปรียบเทียบกับย่านเครื่องใช้ไฟฟ้าในย่านอากิฮาบาระ กรุงโตเกียว

หมวดหมู่:ย่านในประเทศญี่ปุ่น
เขตมินาโตะ (โอซากะ)

**เขตมินาโตะ** ()  เป็นหนึ่งใน 24 เขตของนครโอซากะ จังหวัดโอซากะ ประเทศญี่ปุ่น มีขนาดพื้นที่ 7.86 ตารางกิโลเมตร และจำนวนประชากร 81,076 คน

## อ้างอิง

มินาโตะ
เจ้าชายวิกโก เคานต์แห่งโรเซินบอร์ก

**เจ้าชายวิกโก เคานต์แห่งโรเซินบอร์ก** () พระโอรสพระองค์ที่ 4 ใน เจ้าชายวัลเดมาร์แห่งเดนมาร์ก กับ เจ้าหญิงมารีแห่งออร์เลอ็อง ทรงเป็นพระราชนัดดาใน พระเจ้าคริสเตียนที่ 9 แห่งเดนมาร์ก เป็นพระราชมาตุลา (ลุงฝ่ายแม่)ใน สมเด็จพระราชินีอานาแห่งโรมาเนีย พระองค์ทรงเสกสมรสกับ เอเลนอร์ มาร์กาเร็ต กรีน เมื่อวันที่ 10 มิถุนายน 2467 ณ นิวยอร์ก ซิตี้ โดยมิได้รับพระบรมราชานุญาตจากพระมหากษัตริย์แห่งเดนมาร์ก ทำให้พระองค์ต้องสละฐานันดร **เจ้าชายแห่งเดนมาร์ก** และมิได้มีสิทธิ์ในการสืบราชบัลลังก์ และใช้พระนามเพียง **เจ้าชายวิกโก เคานต์แห่งโรเซินบอร์ก** จากการเสกสมรสนั้น ทั้ง 2 ไม่มีพระบุตร ต่อมาพระองค์สิ้นพระชนม์ลงเมื่อปี 2513 ณ อเบลตอฟ์ต สิริพระชันษา 76 ชันษา 

## อ้างอิง
*"Lex Regia (Konge-Lov of 1665)". Hoelseth's Royal Corner. Dag Trygsland Hoelseth. 2006-03-20. Archived from the original on 2007-08-06. Retrieved 2008-12-30.
*Almanach de Gotha (Gotha: Justus Perthes, 1944), pages 43, 529

หมวดหมู่:เจ้าชายเดนมาร์ก
หมวดหมู่:เคานต์โรเซินบอร์ก
หมวดหมู่:ราชวงศ์เดนมาร์ก
หมวดหมู่:ราชวงศ์กลึคส์บวร์ค (เดนมาร์ก)
พรรคพลังสุราษฎร์

**พรรคพลังสุราษฎร์** เป็นพรรคการเมืองไทยที่ก่อตั้งเมื่อปี พ.ศ. 2556 ในชื่อ **พรรคภราดรภาพ** ก่อนจะเปลี่ยนเป็นชื่อปัจจุบันเมื่อปี พ.ศ. 2568 ปัจจุบันมี ชินณเกียรติ ชยุตพรเลิศผล เป็นหัวหน้าพรรค

## ประวัติ
### พรรคภราดรภาพ
พรรคภราดรภาพ ก่อตั้งเป็นพรรคการเมืองลำดับที่ 22/2556 เมื่อวันที่ 13 พฤศจิกายน พ.ศ. 2556 มีนาย ทวี ซันเฮม และ นายสมศักดิ์ มีชัย เป็นหัวหน้าพรรคและเลขาธิการพรรคคนแรก ต่อมาในวันที่ 18 พฤศจิกายน พ.ศ. 2557 นายทวีได้ลาออกจากตำแหน่งหัวหน้าพรรค และเมื่อวันที่ 23 ตุลาคม พ.ศ. 2561 ที่โรงแรมอินเตอร์คอนติเนนตัล ทางพรรคได้จัดการประชุมใหญ่ขึ้นเพื่อเลือก หัวหน้าพรรค เลขาธิการพรรค และคณะกรรมการบริหารพรรคชุดใหม่ ซึ่งที่ประชุมมีมติเลือก หม่อมราชวงศ์ดำรงดิศ ดิศกุล อดีต ส.ส. กทม. และอดีตกรรมการบริหาร พรรคไทยรักไทย เป็นหัวหน้าพรรค คนที่ 2 และนายพันธ์ยศ อัครอมรพงศ์ เป็นเลขาธิการพรรค โดยมี ร.อ.รชฏ พิสิษฐบรรณกร เป็นประธานคณะกรรมการยุทธศาสตร์พรรค

หลังการเลือกตั้งในปี พ.ศ. 2562 ทางพรรคได้ทำการประชุมเพื่อทำการเลือกหัวหน้าพรรคและกรรมการบริหารพรรคชุดใหม่ โดยก่อนการประชุม หม่อมราชวงศ์ดำรงดิศ ในฐานะหัวหน้าพรรคได้ประกาศลาออกจากตำแหน่งทำให้คณะกรรมการบริหารพรรคทั้งคณะพ้นจากตำแหน่ง และในที่ประชุมใหญ่ได้ลงมติเอกฉันท์เลือก ร.อ.รชฏ พิสิษฐบรรณกร ให้ดำรงตำแหน่งหัวหน้าพรรค คนที่ 3 และเมื่อวันที่ 23 สิงหาคม 2563 ทางพรรคได้ดำเนินจัดประชุมใหญ่สามัญประจำปี ณ โรงแรมจอลลี่ แอนด์สปา ได้ดำเนินการแจ้งสมาชิกในการย้ายที่ทำการพรรคจากที่เดิมซอย ลาดพร้าว 71 มาที่ ซอยวิภาวดี 64 จากนั้นได้ทำการสรรหากรรมการบริหารพรรคชุดใหม่โดยเพิ่มรองหัวหน้าพรรคและกรรมการบริหารพรรคอีกตำแหน่ง เป็นชุดที่ 4

### พรรคพลังสุราษฎร์
เมื่อวันที่ 5 ตุลาคม พ.ศ. 2568 พรรคภราดรภาพได้มีการจัดประชุมใหญ่โดยเปลี่ยนเป็นพรรคพลังสุราษฎร์ และในที่ประชุมใหญ่ได้ลงมติเอกฉันท์เลือก ชินณเกียรติ ชยุตพรเลิศผล และ ฌาณิกา เมืองนอน เป็นหัวหน้าพรรคและเลขาธิการพรรคตามลำดับ ซึ่งทั้งสองคนมีความเกี่ยวข้องกับ วชิราภรณ์ กาญจนะ สส.สุราษฎร์ธานี พรรครวมไทยสร้างชาติ (พรรคที่สังกัดในขณะนั้น) โดยชินณเกียรติดำรงตำแหน่งผู้ชำนาญการประจำตัวของวชิราภรณ์ ส่วนฌาณิกาดำรงตำแหน่งผู้ช่วยดำเนินงานประจำตัวของวชิราภรณ์

## ผู้บริหารพรรค
### หัวหน้าพรรค
#### พรรคภราดรภาพ
# ทวี ซันเฮม (13 พฤศจิกายน พ.ศ. 2556 - 18 พฤศจิกายน พ.ศ. 2557)
# หม่อมราชวงศ์ดำรงดิศ ดิศกุล (23 ตุลาคม พ.ศ. 2561 - 10 พฤศจิกายน พ.ศ. 2562)
# ร.อ.รชฏ พิสิษฐบรรณกร (10 พฤศจิกายน พ.ศ. 2562 - 19 มกราคม พ.ศ. 2564)
# บุญญา หลีเหลด (19 ธันวาคม พ.ศ. 2564 – 5 ตุลาคม พ.ศ. 2568)
#### พรรคพลังสุราษฎร์
# ชินณเกียรติ ชยุตพรเลิศผล (5 ตุลาคม พ.ศ. 2568 – ปัจจุบัน)

### เลขาธิการพรรค
#### พรรคภราดรภาพ
# สมศักดิ์ มีชัย (13 พฤศจิกายน พ.ศ. 2556 - 18 พฤศจิกายน พ.ศ. 2557)
# พันธ์ยศ อัครอมรพงศ์ (23 ตุลาคม พ.ศ. 2561 - 10 พฤศจิกายน พ.ศ. 2562)
# สมบูรณ์ จิตตระบูรณ์ (10 พฤศจิกายน พ.ศ. 2562 – 5 ตุลาคม พ.ศ. 2568)
#### พรรคพลังสุราษฎร์
# ฌานิกา เมืองนอน (5 ตุลาคม พ.ศ. 2568 – ปัจจุบัน)

### คณะกรรมการบริหารพรรคชุดปัจจุบัน
คณะกรรมการบริหารพรรค ตามมติที่ประชุมใหญ่ เมื่อวันที่ 5 ตุลาคม พ.ศ. 2568

## การเลือกตั้ง
พรรคภราดรภาพ ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ภายใต้ชื่อโครงการ “เท่าเทียมทั่วไทย” ที่นำมาใช้เป็นสโลแกนในการหาเสียงทั่วประเทศในการเลือกตั้งปี 2562 แต่ไม่ได้ที่นั่งในสภาผู้แทนราษฎร

## อ้างอิง

## แหล่งข้อมูลอื่น
* 

ภ
ภ
หมวดหมู่:พรรคภราดรภาพ
เขตฟูกูชิมะ

**เขตฟูกูชิมะ** () เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 4.67 ตารางกิโลเมตร มีประชากร 75,896 คน (2018)

## แหล่งข้อมูลอื่น
* 
* เว็บไซต์ทางการ 

ฟูกูชิมะ
เขตซูมิโนเอะ

**เขตซูมิโนเอะ** () เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 20.61 ตารางกิโลเมตร มีประชากร 121,364 คน (2018) ถือเป็นเขตที่มีพื้นที่มากที่สุดของนครโอซากะ

## แหล่งข้อมูลอื่น
* 
* เว็บไซต์ทางการ 

ซูมิโนเอะ
สงครามล้างคำสาปอสูร

***วี*** () หรือชื่อในภาษาไทยคือ ***สงครามล้างคำสาปอสูร*** เป็นภาพยนตร์แนวดาร์คแฟนตาซี ผลิตโดยกลุ่มภาพยนตร์ในรัสเซียและยูเครนและ Marins Group Entertainment ได้โครงเรื่องจากเรื่องเล่าชื่อเดียวกันของนีโคไล โกโกล ภาพยนตร์เรื่องนี้ได้เข้าฉายในโรงภาพยนตร์ในรัสเซีย, ยูเครน และอาเซอร์ไบจาน ในวันที่ 30 มกราคม 2014 ในสหรัฐในวันที่ 22 พฤษภาคม 2015 และในสหราชอาณาจักรในวันที่ 1 มิถุนายน 2015

ภาพยนตร์กำกับโดย Oleg Stepchenko ตามต้นฉบับแรกของงนีโคไล โกโกล ภาพยนตร์ได้ถ่ายทำมาตั้งแต่เดือนธันวาคม 2005 และหยุดลงหลายครั้งเนื่องจากขาดเงินทุน ในเดือนตุลาคม 2012  การถ่ายก็ทำเสร็จสิ้น ถึงแม้ *วี* จะประสบความสำเร็จในเชิงพาณิชย์และทำลายสถิติในวันหยุดสุดสัปดาห์ในรัสเซีย แต่ก็พบกับบทวิจารณ์ผสมกันในสื่อต่าง ๆ
## อ้างอิง
 
## แหล่งข้อมูลอื่น
* 
* 
* 
* 
* 

หมวดหมู่:ภาพยนตร์สยองขวัญ
หมวดหมู่:ภาพยนตร์รัสเซีย
เอเลนอร์ มาร์กาเร็ต กรีน

เอเลนอร์ มาร์กาเร็ต กรีน หรือพระนามหลังเสกสมรส ** เจ้าหญิงวิกโก เคาน์เตสแห่งโรเซินบอร์ก** () ประสูติเมื่อวันที่ 5 พฤสจิกายน 2438 ณ นิวยอร์กซิตี สหรัฐอเมริกา เป็นธิดาของ เจมส์ โอลิเวีย กรีน กับ อเมลี ฮิววิต พระมารดาของพระองค์เป็นบุตรีของ อับราม ฮิววิต นักการเมืองท้องถิ่นของนิวยอร์ก ซิตี้ ด้านชีวิตส่วนพระองค์ทรงเสกสมรสกับ เจ้าชายวิกโก เคานต์แห่งโรเซินบอร์ก พระโอรสองค์ที่ 4 ใน เจ้าชายวัลเดมาร์แห่งเดนมาร์ก พระราชนัดดาใน พระเจ้าคริสเตียนที่ 9 แห่งเดนมาร์ก เมื่อวันที่ 10 มิถุนายน 2467 ณ นิวยอร์ก ซิตี้ ซึ่งเป็นบ้านเกิดของพระองค์ การเสกสมรสครั้งนี้ พระสวามีมิได้รับพระบรมราชานุญาตจากพระมหากษัตริย์แห่งเดนมาร์ก ทำให้พระสวามีต้องสละฐานันดร เจ้าชายแห่งเดนมาร์ก และมิได้มีสิทธิ์ในการสืบราชบัลลังก์ และใช้พระนามเพียง เจ้าชายวิกโก เคานต์แห่งโรเซินบอร์ก เธอจึงได้รับการสถาปนาเป็น **เฮอร์ไฮนีส เจ้าหญิงวิกโก เคาน์เตสแห่งโรเซินบอร์ก** จากการเสกสมรสนั้น ทั้ง 2 ไม่มีพระบุตร ต่อมาเจ้าหญิงวิกโก ได้เสด็จไปประทับ ณ กรุงโคเปนเฮเกน ประเทศเดนมาร์ก ตราบจนสิ้นพระชนม์ลงเมื่อวันที่ 3 กรกฎาคม พ.ศ. 2509 สิริพระชันษา 70 ชันษา

## อ้างอิง
* "Cooper-Hewitt Family". Ringwood Manor.
* the Peerage.com

หมวดหมู่:เจ้าหญิงเดนมาร์ก
หมวดหมู่:ราชวงศ์เดนมาร์ก
หมวดหมู่:ราชวงศ์กลึคส์บวร์ค (เดนมาร์ก)
ยุทธการที่อิสซัส

**ยุทธการที่อิสซัส** เกิดขึ้นเมื่อวันที่ 5 พฤศจิกายน 333 ปีก่อนคริสตกาล เป็นการสู้รบระหว่างสันนิบาตคอรินธ์ นำโดยพระเจ้าอเล็กซานเดอร์มหาราชกับจักรวรรดิอะคีเมนิดของพระเจ้าดาไรอัสที่ 3 ยุทธการครั้งนี้เป็นส่วนหนึ่งของสงครามพระเจ้าอเล็กซานเดอร์มหาราช สนามรบอยู่ใกล้กับเมืองอิสเคนเดอรุน ประเทศตุรกีในปัจจุบัน

กองทัพอเล็กซานเดอร์เดินทัพมาที่ทวีปเอเชียในปี 334 ก่อนคริสตกาลและเอาชนะเซแทร็ปเปอร์เซียในยุทธการที่แม่น้ำกราไนคัส ทำให้พระองค์ครอบครองครึ่งหนึ่งของอานาโตเลีย พระเจ้าดาไรอัสที่ 3 จึงเรียกระดมพลในบาบิโลนเพื่อยึดอ่าวอิสซัส ซึ่งการยึดอ่าวนี้จะทำให้พระองค์ใช้ประโยชน์จากกองเรือได้ ดาไรอัสเดินทัพตลบหลังทัพมาซิดอนก่อนจะยึดเมืองอิสซัสที่อเล็กซานเดอร์เคยยึดครอง อเล็กซานเดอร์จึงเดินทัพย้อนกลับเพื่อไปพบกับทัพเปอร์เซียที่แม่น้ำพินารัส การสู้รบเริ่มขึ้นเมื่อทหารม้าเปอร์เซียข้ามแม่น้ำมาปะทะกับทหารม้าเทสซาลีของมาซิดอน อเล็กซานเดอร์ส่งทหารราบที่อยู่ตรงกลางข้ามแม่น้ำด้วยรูปขบวนแฟแลงซ์เข้าโจมตีทหารรับจ้างกรีกและกองทัพอมตะ (Immortals) ก่อนจะใช้ทหารม้าคอมพาเนียนผลักดันทัพเปอร์เซียฝั่งซ้ายจนถอยร่นแล้วตีโอบเข้าตรงกลางและด้านหลังที่ดาไรอัสประทับอยู่ การสู้รบจบลงเมื่อดาไรอัสตัดสินใจหลบหนีหลังพบว่าทัพของพระองค์ถูกบดขยี้ทั้งจากขบวนทัพแฟแลงซ์ด้านหน้าและทหารม้ามาซิดอนด้านหลัง

หลังการสู้รบ อเล็กซานเดอร์จับตัวพระราชวงศ์ของดาไรอัสไว้ได้ก่อนจะอภิเษกสมรสกับเจ้าหญิงบาร์ซิน พระธิดาของดาไรอัส ชัยชนะของอเล็กซานเดอร์ในครั้งนี้ทำให้พระองค์ได้ครอบครองตอนใต้ของอานาโตเลีย ด้านดาไรอัสที่หลบหนีพยายามขอเจรจากับอเล็กซานเดอร์แต่ถูกปฏิเสธ อเล็กซานเดอร์และดาไรอัสสู้รบกันอีกครั้งในยุทธการที่กอกามีลาในอีกสองปีต่อมา

## อ้างอิง

หมวดหมู่:ยุทธการ
หมวดหมู่:ศตวรรษที่ 4 ก่อนคริสตกาล
กรรมการก

**กรรมการก** เป็นการกที่ใช้ในการทำเครื่องหมายคำนามที่เป็นกรรมตรงของสกรรมกริยา การกนี้ยังใช้ในอีกหลายภาษาเพื่อแสดงกรรมของคำบุพบท คำที่ถูกทำเครื่องหมายจะเป็นคำนามที่มีบางสิ่งมากระทำ ซึ่งมักใช้ร่วมกับกรรตุการก (อย่างเช่นในภาษาละติน)

ตัวอย่างสามารถพบได้ในคำสรรพนามในภาษาอังกฤษ เช่น "*They*" เป็นกรรตุการก และ "*Them*" เป็นกรรมการก ประโยคเช่น "*They like them*" ("พวกเขาชอบพวกเขา") แสดงการที่กรรตุการกและกรรมการกทำงานร่วมกันภายใต้ประโยคเดียวกัน และคำทั้งสองมีความเกี่ยวข้องกัน

กรรมการกมีอยู่ในภาษาอินโด-ยูโรเปียนดั้งเดิมและยังคงมีอยู่ในภาษาในตระกูลภาษาอินโด-ยูโรเปียนอีกหลายภาษา เช่น สันสกฤต, กรีก, ละติน, โรมาเนีย, เยอรมัน, ไอซ์แลนด์, เช็ก, บอสเนีย-โครเอเชีย-เซอร์เบีย-มอนเตเนโกร, บัลแกเรีย, โปแลนด์, ยูเครน, รัสเซีย และสโลวัก และยังพบได้ในภาษาในตระกูลภาษาอื่นอีกเช่น ตระกูลภาษายูรัล, ตระกูลภาษาอัลไต, กลุ่มภาษาเซมิติก ในภาษาในกลุ่มภาษาฟินนิกเช่น ภาษาฟินแลนด์และภาษาเอสโตเนีย จะมีสองการกเพื่อแสดงกรรม ได้แก่กรรมการกและ Partitive ซึ่งกรรมการกใช้แสดงกรรมที่เป็น telic ซึ่งอีกอันหนึ่งไม่

## อ้างอิง

หมวดหมู่:การก
อเมริกามูระ

thumb|อเมริกามูระใน 2006
**อเมริกามูระ** () เป็นพื้นที่ค้าปลีกและความบันเทิงขนาดใหญ่ใกล้ชินไซบาชิในเขตชูโอของจังหวัดโอซากะในประเทศญี่ปุ่น มักเรียกกันโดยชาวบ้านว่าอาเมมูระ อเมริกามูระเป็นพื้นที่ที่ทอดยาวจากถนนนางาโฮริไปจนถึงโดตมโบริซึ่งตั้งอยู่ทางฝั่งตะวันตกของสถานีชินไซบาชิ สามารถระบุได้ด้วยอนุสาวรีย์เทพีเสรีภาพขนาดเล็กซึ่งเรียงตามท้องถนน

## อ้างอิง

หมวดหมู่:โอซากะ
สถานีชินไซบาชิ

**สถานีชินไซบาชิ** () เป็นสถานีรถไฟใต้ดินของรถไฟใต้ดินเทศบาลโอซากะตั้งอยู่ในชินไซบาชิ เขตชูโอ นครโอซากะ ประเทศญี่ปุ่น

## รูปแบบ
ในแต่ละชั้นเป็นดังนี้:
;สายมิโดซูจิ (M19)

;สายนางาโฮริสึรูมิเรียวกูจิ (N15)

หมวดหมู่:รถไฟใต้ดินเทศบาลโอซากะ
ชินไซบาชิ
เขตอาซาฮิ (โอซากะ)

**เขตอาซาฮิ** () เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 6.32 ตารางกิโลเมตร มีประชากร 91,072 คน (2018)

เขตอาซาฮิมีอาณาเขตติดต่อกับเขตต่อไปนี้:
* เขตฮิงาชิโยโดงาวะ
* เขตมิยาโกะจิมะ
* เขตโจโต
* เขตสึรูมิ
## แหล่งข้อมูลอื่น
* 
* เว็บไซต์ทางการ 

อาซาฮิ
เกมกระชับมิตร

[thumb|right|333px|เกมกระชับมิตรระหว่าง[สโมสรฟุตบอลซิดนีย์กับแอลเอ แกลักซีที่สนามกีฬาออสเตรเลีย เมื่อเดือนพฤศจิกายน 2007]]

**เกมกระชับมิตร** หรือ **นัดอุ่นเครื่อง** () เป็นการแข่งขันกีฬาที่ไม่มีผลต่อรางวัลหรืออันดับของทีม หรือมีความสำคัญน้อย ในการแข่งขันกีฬาประเภททีม นัดแข่งขันนี้มักจะช่วยให้โค้ชและผู้จัดการทีมสามารถเลือกและกำหนดเงื่อนไขผู้เล่นที่จะแข่งขันในลีกหรือทัวร์นาเมนต์ได้ หากผู้เล่นที่เล่นให้กับทีมอื่นหรือลีกอื่นมาก่อน เกมกระชับมิตรจะให้โอกาสนผู้เล่นเหล่านี้เรียนรู้และทำงานร่วมกับผู้อื่น เกมการแข่งขันอาจแข่งกับทีมอื่นหรือแข่งในทีมเดียวกันก็ได้ 

เกมกระชับมิตรอาจใช้เพื่อการท้าทาย  เพื่อความบันเทิงในอาชีพ เพื่อประชาสัมพันธ์กีฬา เพื่อเฉลิมฉลองการครบรอบ หรือมีผู้เล่นที่มีชื่อเสียง หรือเพื่อเป็นการหารายได้เพื่อการกุศล

หมวดหมู่:คำศัพท์ฟุตบอล
เขตฮิงาชินาริ

**เขตฮิงาชินาริ** () เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 4.54 ตารางกิโลเมตร มีประชากรประมาณ 82,857 คน (2018)

## แหล่งข้อมูลอื่น
* 
* เว็บไซต์ทางการ 

ฮิงาชินาริ
เขตโจโต

**เขตโจโต** () เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น คำว่า "โจโต" มีความหมายว่า "ตะวันออกของปราสาท" ซึ่งหมายถึงปราสาทโอซากะ เขตนี้มีพื้นที่ 8.38 ตารางกิโลเมตร มีประชากรประมาณ 166,852 คน (2018)

## แหล่งข้อมูลอื่น
* 
* เว็บไซต์ทางการ  

โจโต
เขตอิกูโนะ

**เขตอิกูโนะ** () เป็นหนึ่งใน 24 เขตการปกครองของนครโอซากะ จังหวัดโอซากะ ประเทศญี่ปุ่น มีพื้นที่ 8.37 ตารางกิโลเมตร มีประชากรประมาณ 129,379 คน (2018) เขตนี้มีชาวเกาหลีอาศัยอยู่จำนวนมาก คิดเป็น 1 ใน 6 ของประชากรทั้งหมด ถือเป็นเขตที่มีผู้พำนักชาวต่างชาติมากที่สุดในนครโอซากะ เป็นที่ตั้งของร้านอาหารและศูนย์รวมวัฒนธรรมเกาหลีมากมาย

## แหล่งข้อมูลอื่น
* 
* เว็บไซต์ทางการ  

อิกูโนะ
ตำบลสร้างค้อ

**ตำบลสร้างค้อ** เป็นตำบลหนึ่งในสี่ตำบลของอำเภอภูพาน จังหวัดสกลนคร มีจำนวนหมู่บ้านทั้งสิ้น 23 หมู่บ้าน พื้นที่ทั้งหมดอยู่ในความรับผิดชอบของเทศบาลตำบลสร้างค้อ

## ประวัติ
เดิมมีชื่อหมู่บ้านว่า "บ้านงิ้วโป่ง" ต่อมาได้มีการสร้างบ่อน้ำบริเวณต้นหมากค้อ จึงเปลี่ยนชื่อบ้านเป็นบ้านสร้างค้อ เดิมบ้านสร้างค้อขึ้นกับอำเภอกุดบาก ต่อมาอำเภอภูพานแยกออกเป็นกิ่งอำเภอ แล้วยกฐานะขึ้นเป็น อำเภอภูพาน ตำบลสร้างค้อจึงเป็นตำบลหนึ่งในสี่ตำบลของอำเภอภูพาน และเทศบาลได้ประกาศขึ้นเมื่อ เมื่อวันที่ 6 กันยายน 2556

## ภูมิศาสตร์
ตัวเทศบาลตำบลห่างจากที่ว่าการอำเภอภูพานประมาณ 15 กิโลเมตร ห่างจากจังหวัดสกลนครประมาณ 50 กิโลเมตร มีเนื้อที่ประมาณ 180 ตารางกิโลเมตร หรือประมาณ 112,500 ไร่
* พื้นที่เขตอุทยานแห่งชาติภูพาน ประมาณ 37,000 ไร่ แบ่งเนื้อที่เป็น
** เขตป่าสงวนแห่งชาติประมาณ 35,000 ไร่ 
** เขต สปก. ประมาณ 40,000 ไร่ 
** เขต นส. 3. ก. ประมาณ 500 ไร่
** ไม่มีพื้นที่เป็นโฉนด 
มีอาณาเขตติดต่อกับตำบลข้างเคียง ดังนี้
* ทิศเหนือ ติดกับตำบลโคกภู อำเภอภูพาน จังหวัดสกลนคร
* ทิศตะวันออก ติดกับตำบลหลุบเลา อำเภอภูพาน จังหวัดสกลนคร
* ทิศใต้ ติดกับอำเภอเขาวง อำเภอนาคู และอำเภอสมเด็จ จังหวัดกาฬสินธุ์
* ทิศตะวันตก ติดกับอำเภอโคกภู และอำเภอภูพาน จังหวัดสกลนคร

ลักษณะภูมิประเทศของตำบลสร้างค้อ อยู่บนที่ราบสูงเทือกเขาภูพาน เป็นพื้นที่ที่ลาดเอียง และลาดชันไปตามภูเขา เหมาะสำหรับปลูกพืชสวน พืชไร่ ไม่เหมาะสำหรับการทำนา เนื่องจากดินไม่ค่อยอุ้มน้ำ เพราะใต้ดินเป็นชั้นหิน มีทรัพยากรธรรมชาติประเภทป่าไม้ ลำธาร สัตว์ป่า และเห็ดป่า เนื่องจากพื้นที่ส่วนใหญ่ร้อยละ 70 อยู่ในเขตอุทยานแห่งชาติภูพานและเขตป่าสงวนแห่งชาติ ภูมิอากาศของตำบลสร้างค้อ เนื่องจากอยู่บนภูเขา ฤดูร้อนจะไม่ร้อนมาก ฤดูฝนจะตกเป็นปกติตามฤดูกาล

## หมู่บ้าน
ตำบลสร้างค้อแบ่งออกเป็น 23 หมู่บ้าน ได้แก่

* หมู่ที่ 1 บ้านสร้างค้อ
* หมู่ที่ 2 บ้านสร้างค้อ
* หมู่ที่ 3 บ้านต้อน
* หมู่ที่ 4 บ้านนายอ
* หมู่ที่ 5 บ้านสร้างแก้ว
* หมู่ที่ 6 บ้านนาคำกลาง
* หมู่ที่ 7 บ้านใหม่พัฒนา
* หมู่ที่ 8 บ้านโนนหัวช้าง
* หมู่ที่ 9 บ้านภูพานทอง
* หมู่ที่ 10 บ้านชมภูพาน
* หมู่ที่ 11 บ้านดอนแคน
* หมู่ที่ 12 บ้านสร้างค้อ
* หมู่ที่ 13 บ้านสะพานสาม
* หมู่ที่ 14 บ้านจัดสรร
* หมู่ที่ 15 บ้านเชียงแสนพัฒนา
* หมู่ที่ 16 บ้านชมภูพานเหนือ
* หมู่ที่ 17 บ้านไทรทอง
* หมู่ที่ 18 บ้านโนนสวนป่า
* หมู่ที่ 19 บ้านโนนสำราญ
* หมู่ที่ 20 บ้านโพธิ์ชัยพัฒนา
* หมู่ที่ 21 บ้านอุดมทรัพย์
* หมู่ที่ 22 บ้านชมภูพานกลาง
* หมู่ที่ 23 บ้านถ้ำศรีแก้ว

## อ้างอิง
* 
* 

สร้างค้อ
สร้างค้อ
หมวดหมู่:อำเภอภูพาน
กีแยวบาซา

thumb|กีแยวบาซา
**กีแยวบาซา** () เป็นไส้กรอกแบบดั้งเดิมในประเทศในยุโรปตะวันออก โดยเฉพาะอย่างยิ่งโปแลนด์ ผลิตภัณฑ์นี้ทำจากเนื้อหมูหรือวัว แต่เดิมยังมีเนื้อสัตว์อื่น ๆ เช่น เนื้อไก่งวง, เนื้อไก่, เนื้อม้า, เนื้อแกะ, เนื้อวัวเป็นต้น คำว่า kiełbasa แปลว่า "ไส้กรอก" ในภาษาโปแลนด์ อาจจะมาจากวลีภาษาตุรกี *kol basa* ซึ่งแปลว่า "กดด้วยมือ" หรือ *kül basa* ซึ่งแปลว่า "กดด้วยเถ้า" หรือวลีภาษาฮีบรู כל בשר ซึ่งแปลว่า "เนื้อทุกชนิด"

## อ้างอิง

หมวดหมู่:ไส้กรอก
หมวดหมู่:อาหารโปแลนด์
กาตีโน

**กาตีโน** () เป็นเมืองทางตะวันตกของรัฐเกแบ็ก ประเทศแคนาดา เป็นเมืองที่ใหญ่เป็นอันดับสี่ในรัฐรองจากมอนทรีออล, เกแบ็ก และลาวาล ตั้งอยู่ทางตอนเหนือของแม่น้ำออตตาวา ตรงข้ามกับออตตาวา ทั้งสองเมืองนี้รวมกันเป็นที่ตั้งของเขตนครหลวงของแคนาดา ในปี 2016 กาตีโนมีประชากร 276,245 คน และในเขตนครหลวงมีประชากร 332,057 คน และในเขตออตตาวา-กาตีโน มีประชากร 1,323,783 คน

## อ้างอิง

หมวดหมู่:เมืองในรัฐเกแบ็ก